Хъыбар нэпцIым зыщыфхъумэ
Пенсэ фондым къет
Урысейм и Пенсэ фондым и Къэбэрдей-Балъкъэр къудамэм щыгъуазэ фещI пенсэхэр, социальнэ е компенсацэ ахъшэр СНИЛС-м и номерымкIэ ирату соцсетхэмрэ смс-мессенджерхэмрэ, хэхауэ Instagram-м къралъхььэ хъыбархэр зэрымыпэжым. Апхуэдэ ахъшэхэр ятыныр законым къыщыгъэлъэгъуакъым. А хъыбархэр пцIы зэфэзэщщ икIи хабзэхъумэхэм зэхагъэкIыпхъэщ. Пенсэ фондым я пенсэр къызэрибжыжам теухуа хъыбар телефон зэпыщIэныгъэмкIэ цIыхухэм яригъащIэркъым.
Сакъыныгъэр зыщывмыгъэгъупщэ, апхуэдэу зыкъыфхуагъазэмэ, Iэпэдэгъэлэл фымыщIу УФ-м и Пенсэ фондым и къудамэу КъБР-м щыIэм хъыбар евгъащIэ.
Фигу къэдгъэкIыжынщи, ят ахъшэхэм, пенсэм зэрыхагъахъуэм, къызэрабжыжым, апхуэдэуи нэгъуэщI упщIэхэм теухуа хъыбар узэщIэ къыщыфIэрыхьэнур КъБР-м щыIэ Пенсэ фондым и щIыналъэ IуэхущапIэхэрщ.
КъищынэмыщIауэ, цIыхухэм сыт щыгъуи Iэмал яIэщ ПФР-м и официальнэ электрон сервисхэр къагъэсэбэпыну Пенсэ фондым и IуэхущIапIэхэм «телефон пщытырымкIэ» зыпащIэу зыщIэупщIахэм и жэуап зэхахыну
Телефонхэр: 8(8662) 42-00-30, 8(8662) 42-00-29, 8-800-200-09-77 (Урысей Федерацэм и щIыпIэ псоми пщIэншэу ущопсалъэ).
Уэрдокъуэ Женя.
